[pic] | AN COIMISIÚN EORPACH |

An Bhruiséil 13.12.2010

COIM(2010) 788 leagan deireanach

2009/0060/A (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun Airteagal 294(6) den Chonradh ar Fheidhmiú an Aontais Eorpaigh a bhaineann le

seasamh na Comhairle maidir le glacadh Rialachán ó Pharlaimint na hEorpa agus ón gComhairle lena leasaítear Rialachán (CE) Uimh. 1905/2006 lena mbunaítear ionstraim maoinithe le haghaidh comhair um fhorbairt (tógra bunaidh ón gCoimisiún 'leasuithe ar chánacha', COIM (2009)194)

2009/0060/A (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun Airteagal 294(6) den Chonradh ar Fheidhmiú an Aontais Eorpaigh a bhaineann le

seasamh na Comhairle maidir le glacadh Rialachán ó Pharlaimint na hEorpa agus ón gComhairle lena leasaítear Rialachán (CE) Uimh. 1905/2006 lena mbunaítear ionstraim maoinithe le haghaidh comhair um fhorbairt (tógra bunaidh ón gCoimisiún 'leasuithe ar chánacha', COIM (2009)194)

1. CÚLRA

An dáta a seoladh an togra chuig Parlaimint na hEorpa agus chuig an gComhairle (doiciméad COIM(2009)194 leagan deireannach – 2009/0060A COD): | tarchur 21 Aibreán 2009 ceartúchán: 30 Samhain 2009), arna leasú 01 Nollaig 2009 (teacht i bhfeidhm Chonradh Liospóin) |

An dáta a tugadh an tuairim ó Pharlaimint na hEorpa ar an gcéad léamh: | 21 Deireadh Fómhair 2010. |

An dáta a seoladh an togra leasaithe: | […]. |

An dáta a glacadh seasamh na Comhairle: | 10 Nollaig 2010. |

2. CUSPÓIR AN TOGRA ÓN g COIMISIÚN

Tá neamhréireacht bheag ann in ionstraimí éagsúla airgeadais AE le haghaidh comhair sheachtraigh maidir le heisceachtaí ón bprionsabail neamhcháilitheachta le haghaidh maoiniú ón AE i leith costas a bhaineann le cánacha, dleachtanna, muirir eile.

Ní dhéantar aon fhoráil san Ionstraim le haghaidh comhair um fhorbairt (DCI) do sholúbthacht i gcás neamhcháilitheachta costais den sórt sin do mhaoiniú. Leagtar síos sna hionstraimí eile nach bhféadfar "i bprionsabal" tacaíocht ón AE a úsáid chun na costais sin a mhaoiniú. Dá bhrí sin, tá solúbthacht iontu de réir an cháis i dtrácht, agus féadfaidh an t-oifigeach um údarú atá freagrach a chinneadh, más iomchuí, glacadh le cáilitheacht ar mhaithe le bainistíocht fhónta airgeadais agus cur chun feidhme cuí clár agus tionscadal.

Cuireann an togra na focail "i bprionsabail" leis an téacs, dá bhrí sin.

3. BARÚLACHA MAIDIR LE COMHSHEASAMH NA COMHAIRLE

3.1. Barúlacha ginearálta maidir le seasamh na Comhairle

Is féidir leis an Coimisiún seasamh na Comhairle a ghlacadh, ar seasamh é atá ag luí leis an gcéad togra ón gCoimisiún agus leis an gcéad léamh ó Pharlaimint na hEorpa, ach amháin i gcás na saincheisteanna sonracha thíosluaite.

3.2. Príomhthréithe sheasamh na Comhairle

Tá dhá phríomheilimint i seasamh na Comhairle:

- Cánacha agus dleachtanna: Cuirtear an frása "i bprionsabail" leis an gclásal a bhaineann le neamhcháilitheacht cánacha, dleachtanna agus muirear eile. Tugtar le fios leis sin go bhféadfadh eisceachtaí a bheith ann; déanfaidh Oifigigh um Udarú rialú inmheánach ar na heisceachtaí sin le treoracha a thabharfar dóibh.

- Dhá ghníomh ar leith a dhéanamh de na hionstraimí: gníomh amháin le haghaidh an DCI agus gníomh eile le haghaidh an EIDHR. Mhol an Coimisiún gníomh amháin ar dtús ndéanfaí an leasú céanna ar an dá ionstraim. Tá coibhéis an leasaithe ar an DCI (lena gcuirtear isteach "i bprionsabail") ionchorpraithe i seasamh na Comhairle maidir le COIM (2010) 102 leagan deireanach – 2010/0059 COD (ar leasú ar an DCI é chun bearta tionlacain d'earnáil na mbananaí a chur san áireamh).

3.3. Saincheisteanna sonracha (leasuithe ón bParlaimint nach bhfuil inghlactha ag an gComhairle):

Gníomhartha tarmligthe (Airteagal 290 CFAE): Féachann an Pharlaimint leis na leasuithe óna chéad léamh, an nós imeachta seo a chur i bhfeidhm i leith páipéar stráitéise ilbhliantúil arna nglacadh ag an gCoimisiúin. D'aineoinn caibidlíochta fada agus déine (go háirithe maidir le cainteanna tríthaobhacha a reachtáladh an 2 Feabhra, an 23 Márta agus an 20 Deireadh Fómhair), ní rabhthas in ann teacht ar chomhaontú i ndáil leis an tsaincheist áirithe seo Níor ghlac an Chomhairle leis na leasuithe sin ina seasamh ar an gcéad léamh. Tá an Coimisiún réidh chun leanúint lena iarrachtaí d'fhonn seasaimh na n-institiúidí a chomhréiteach agus d'fhonn caoi a fháil le freastal ar na príomhábhair imní is cúis le leasuithe na Parlaiminte, go háirithe lena áirithiú gur féidir leis an bParlaimint maoirseacht iomchuí a fheidhmiú maidir le straitéisí seachtracha comhair a fhoirmliú agus maidir le cur chun feidhme cuí aon ionstraimí airgeadais sheactracha.

Parlaimintí Náisiúnta . Ghlac an Pharliamint leasuithe madir le tagairtí do pharlaimintí náisiúnta a thabhairt isteach, leasuithe nach bhfuil glactha ag an gComhairle. Measann an Coimisiún gurb í príomhaidhm leasuithe na Parlaiminte a áirithiú go bhféadfaidh parlaimintí náisiúnta a bheith páirteach i measúnú agus monatóireacht a dhéanamh ar chur chun feidhme na hionstraime, agus cuimsítear na haidhmeanna sin faoi fhorálacha atá ann cheana a bhaineann le parlaimintí náisiúnta, go háirithe na prótacail a bhaineann leis an gConradh ar Fheidhmiú an AE (CFAE).

4. CONCLÚID

Dá bhrí sin, is féidir leis an gCoimisiún seasamh na Comhairle a ghlacadh ar an gcéad léamh.